text: खुद के प्रवेश के बाद मीडिया से मंदिर धुलवाने और मूर्ति शुद्धीकरण की जानकारी मिलने की घटना से आक्रोशित भाजपा विधायक मनीषा अनुरागी कहती हैं, ‘मुझे नहीं पता था कि मंदिर में महिलाओं के आने पर रोक है। मुझे इस मान्यता के बारे में भी कतई जानकारी नहीं थी। मेरे जाने के बाद मंदिर को गंगाजल से धुलवाया गया, मुझे इस बारे में भी कोई जानकारी नहीं थी। मगर गांव के लोगों का ऐसा करना महिलाओं के लिए बहुत बड़े अपमान की बात है।’